Aquest mandat d’aplicació de la transversalitat de gènere es
converteix en una eina a l’abast de les diferents administracions
públiques, tal i com recull el Tractat d’Amsterdam, de 1997 a
nivell europeu i la Llei Orgànica 3/2007, de 22 de març, per a la
igualtat efectiva de dones i homes a nivell estatal, que, a més a
més, obliga les entitats locals a integrar el dret d’igualtat en
l’exercici de les seves competències, a col·laborar amb la resta
d’Administracions Públiques, a realitzar plans d’igualtat de
recursos humans sempre en el marc del Estatut Bàsic del Empleat
Públic.
També la legislació europea que fa referència al concepte de
múltiple discriminació o interseccionalitat, com a la Directiva
2000/48/CE del Consell, de 29 de juny de 2000, relativa a
l’aplicació del principi d’igualtat de tracte de les persones
independentment de seu origen racial o ètnic, o la Directiva
2000/78/CE del Consell, de 27 de novembre de 2000, relativa al
establiment d’un marc general per a la igualtat de tracte en
l’ocupació.
El present reglament és el resultat d'aquest mandat en
l'estructura i funcionament de l'ajuntament de Barcelona, així
com la incorporació d'objectius i mecanismes previstos també a la
legislació europea, estatal i catalana:
L’Estatut d’Autonomia de Catalunya, aprovat per la Llei orgànica
6/2006 el 19 de juliol de 2006, estableix que els poders públics
de Catalunya han d’orientar les seves polítiques públiques i la
seva actuació d’acord amb els principis rectors establerts en la
Constitució i el propi Estatut d’Autonomia, que recull de forma
expressa la garantia de la transversalitat en la incorporació de
la perspectiva de gènere i de dones en totes les polítiques
públiques en l’article 41.2.
En aquest mateix sentit, cal tenir també present la previsió de
la Llei 7/1985, de 2 de abril, Reguladora de les Bases del Règim
Local, que permet que l’Administració de l’Estat i de les
Comunitats Autònomes puguin delegar en els municipis determinades
competències, entre elles, la prestació de serveis socials, la
promoció de la igualtat d'oportunitats i la prevenció de la
violència contra la dona.
La Llei 30/2003, de 13 d’octubre, incorpora l’obligació de
realitzar la valoració de l’impacte de gènere en totes les
disposicions normatives elaborades pel Govern.
I amb la Llei 7/2015, d’igualtat efectiva de dones i homes, que
estableix i regula els mecanismes i els recursos per a fer
efectiu el dret a la igualtat i a la no-discriminació per raó de
sexe en tots els àmbits, etapes i circumstàncies de la vida, així
com a la aplicació de la Transversalitat de la perspectiva de
gènere en tota actuació dels poders públics i la creació i
adequació dels mecanismes necessaris per a integrar la
transversalitat de la perspectiva de gènere en les seves
actuacions polítiques.
La Llei orgànica 1/2004, de 28 de desembre, de mesures de
protecció integral contra la violència de gènere, i la Llei
5/2008, del dret de les dones a eradicar la violència masclista,
estableixen les competències dels municipis en provisió de
serveis de la Xarxa d’atenció i recuperació integral de les
violències masclistes.
La Carta Europea de l’Autonomia Local, de 15 d’octubre de 1985, i
la corresponent llei 22/1998, de 30 de desembre, de la Carta
municipal de Barcelona, estableix en l’article 112, que
l’Ajuntament de Barcelona ha de promoure totes les accions i els
serveis que facilitin la integració i participació de les dones
en la societat, i evitin la discriminació per raó de sexe.
La Llei 3/2007, de 15 de març, reguladora de la rectificació
registral de la menció relativa al sexe de les persones i la Llei
11/2014 per a garantir els drets LGBTI i per eradicar
l'homofòbia, la bifòbia i la transfòbia, també obliga als ens
locals com a altres administracions publiques dintre de les seves
competències a garantir el dret a la igualtat i a la
no-discriminació per raó d’orientació sexual, d’identitat de
gènere o d’expressió de gènere, en els àmbits, tant públics com
privats, sobre els quals la generalitat i els ens locals tenen
competències.